ઇમ્તિયાઝ અલીની ફિલ્મ 'તમાશા'ના તમાશામાં દર્શકોને ખાસ મજા આવી નહીં અને ફિલ્મ બોક્સઓફિસ પર પછડાઇ ગઇ, ત્યાં સુધી કે રણબીર-દિપીકાની હોટ કેમેસ્ટ્રી અને એ.આર.રહેમાનનું હિટ મ્યૂઝિક પણ ફિલ્મને બચાવી ન શક્યું. ફ્લોપ ફિલ્મની હારમાળા બાદ રણબીરને આ ફિલ્મ પાસેથી ઘણી આશા હતી. પરંતુ આ ફિલ્મે દર્શકોને નિરાશ કર્યા અને તેના બોક્સઓફિસ કલેક્શને રણબીરને નિરાશ કર્યો. 'રોકસ્ટાર' અને 'હાઇવે' જેવી ફિલ્મો આપનાર ડિરેક્ટર ઇમ્તિયાઝ અલીનો જાદુ આ ફિલ્મમાંથી ગાયબ હતો.